als_Latn dik_Latn sag_Latn
Zëvendësministri në detyrë i Administrimit të Pushtetit Lokal, Bajram Gecaj në një postim në Facebook ka falënderuar elektoratin e LDK-së.
” Ju falënderoi nga thellësia e zemrës pa marrë parasysh rezultatin përfundimtar. Ishit të mrekullueshëm gjatë fushatës zgjedhore dhe besoj fuqishëm se do të jeni të tillë edhe në të ardhmen e afërt”.
Ai duke komentuar rezultatin e zgjedhjeve të 11 qershorit që nxorri koalicionin LDK-AKR-Alternativa të tretën me radhë ka thënë se ky nuk është fundi i “luftës”, por vetëm i një “beteje”.
“Ju lus që rezultati mos t’u dekurajoj, pa marrë parasysh sa zhgënjyes mund të jetë për secilin prej nesh. Është kjo një porosi e elektoratit të cilën duhet ta respektojmë, studiojmë, dëgjojmë dhe të veprojmë e të sillemi në përputhshmëri me te. Na priftë e mbara në ditët dhe vitet e ardhme. Zoti e bekoftë LDK-në – Zoti e bekoftë Kosovën.”, ka shkruar ai, transmeton Klan Kosova
als_Latn als_Latn als_Latn als_Latn